proxectonos/corpus_dominio_legal_administrativo_tmp huggingface dataset:
10/04/2017 | Administración LocalMunicipal
Mañón
Aprobación definitiva do orzamento municipal do exercicio 2017

Aprobado definitivamente o orzamento municipal para o exercizo 2017, en cumprimento do disposto no artigo 169.3 do Texto Refundido da Lei de Facendas Locais, faise público que ascende, tanto en gastos como en ingresos, á cantidade de un dous millons douscentos cincuenta mil euros, correspondendo a cada capítulo as cantidades que se detallan: Aprobouse, así mesmo, o cadro de persoal e a relación de postos de traballo da Corporación, que de conformidade co que preceptúa o artigo 127 do Real Decreto Lexislativo 781/1986, do 18 de abril, reprodúcese de seguido: Mañón, 4 de abril de 2017. O ALCALDE Asdo. Alfonso Emilio Balseiro Gómez
10/04/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago do xustiprezo dos expedientes de expropiación forzosa de claves AC/03/008.01.3.2.1, AC/03/008.01.3.2-M1, AC/09/112.01. M1, AC/09/112.01. M2, AC/09/112.01. M3, no concello de Noia o día 23 de maio de 2017

Pago XUSTIPREZO de claves AC/03/008.01.3.2.1, AC/03/008.01.3.2-M1, AC/09/112.01. M1, AC/09/112.01. M2 e AC/09/112.01. M3 no Concello de NOIA En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de NOIA, por mor das obras dos Proxectos:  AC/03/008.01.3.2.1 “PROXECTO DE CONSTRUCIÓN DA NOVA VÍA DE CONEXIÓN DO CORREDOR BRIÓN-NOIA COA ESTRADA AC-543 EN SAMPAIO NO CONCELLO DE NOIA”.  AC/03/008.01.3.2-M1 “PROXECTO MODIFICADO N.º 1 CORREDOR BRIÓN-NOIA TREITO: MARTELO-NOIA”.  AC/09/112.01. M1 “MODIFICADO N.º 1 DA CONEXIÓN DO CORREDOR BRIÓN-NOIA COA ESTRADA AC-550 EN TARAMANCOS”.  AC/09/112.01. M2 “MODIFICADO N.º 2 DA CONEXIÓN DO CORREDOR BRIÓN-NOIA COA ESTRADA AC-550 EN TARAMANCOS”.  AC/09/112.01. M3 “MODIFICADO N.º 3 DA CONEXIÓN DO CORREDOR BRIÓN-NOIA COA ESTRADA AC-550 EN TARAMANCOS”. Dito pagamento terá lugar: Termo municipal de NOIA Lugar: Casa Consistorial do Concello de NOIA. Data: 23 de maio de 2017, de 09.00 a 11.00 horas. O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña 22 de marzo de 2017. O xefe do Servizo Asdo.: Felipe de la Vega Gándaras
10/04/2017 | Administración LocalMunicipal
Santiago de Compostela
Servizo de Contratación
Servizo de vixilancia e seguridade nas instalacións da unidade municipal de atención ó drogodependente (UMAD)

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de vixilancia e seguridade nas instalacións da unidade municipal de atención ó drogodependente (UMAD). REFERENCIA DO EXPEDIENTE: CON/4/2017. TIPO DE LICITACIÓN: 39.192,34 euros/ano PRAZO DE EXECUCIÓN: establécese un prazo de execución de TRES ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. A efectos unicamente de acreditación de solvencia será esixible a seguinte clasificación: grupo M, subgrupo 2, categoría 1. DOCUMENTACIÓN/INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. “10.3.–Criterios de adxudicación: Nesta licitacin o único criterio a considerar será o prezo. Considerarase que unha oferta económica presenta valores anormais ou desproporcionados cando a porcentaxe de baixa sexa superior ao 10% sobre o prezo de licitación.” GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 05 de abril de 2017. O ALCALDE Asdo.: Martiño Noriega Sánchez
10/04/2017 | Administración LocalMunicipal
Arteixo
Secretaría Xeral
Convocatoria de subvencións para festas parroquiais do ano 2017

O Concello de Arteixo abre o prazo de presentación de solicitudes da Convocatoria de subvencións para festas parroquiais do ano 2017 De conformidade co disposto no apartado 44 das bases da Ordenanza xeral reguladora da concesión de subvencións municipais comunícase que as comisións de festas do Concello de Arteixo que queiran solicitar subvención para festas parroquiais deberán presentar as solicitudes no prazo máximo de 1 mes a contar da data de celebración da festa para a que se solicita a subvención. Os impresos de solicitudes poden atoparse no Concello, no Servizo Municipal de Cultura e Festas e na páxina web do Concello (www.arteixo.org). Por delegación, decreto 1336/2015 de 6 de xullo Ana Bello Vázquez Concelleira de cultura e festas Arteixo, 5 de abril de 2017
10/04/2017 | Administración LocalMunicipal
Ortigueira
Secretaría
Padrón de contribuíntes pola taxa por recollida de residuos sólidos urbanos correspondente ao primeiro trimestre do exercicio 2017.

Por resolución da Alcaldía deste Concello, foi aprobado o PADRÓN DE CONTRIBUÍNTES POLA TAXA POR RECOLLIDA DE RESIDUOS SÓLIDOS URBANOS CORRESPONDENTE AO PRIMEIRO TRIMESTRE DO EXERCICIO 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo dun MES contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo comun das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Os importes das débedas poderán ser satisfeitos en Entidades Bancarias na Conta Restrinxida de Recadación ou ben na propia Recadación Municipal sita na rúa Manuel Sandomingo, número 20, de 10 a 14 horas, excepto sábados e festivos. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira, 4 de abril de 2017 O Alcalde Juan Vicente Penabad Muras
10/04/2017 | Administración LocalMunicipal
Ribeira
Padrón prezo público polo uso dos servizos do viveiro de empresas de Ribeira do mes de abril 2017

Por Decreto de Alcaldía, de data 4 de abril de 2017 aprobáronse as liquidacións correspondentes a: - Padrón prezo público polo uso dos servizos do viveiro de empresas de Riveira do mes de abril 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 4 de abril de 2017 ao 3 de xuño de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 4 de abril de 2017. O Alcalde, Manuel Ruiz Rivas
10/04/2017 | Administración LocalMunicipal
Trazo
Aprobación inicial do presuposto municipal de 2017

EDICTO Aprobado inicialmente polo Pleno da Corporación o presuposto para o exercicio económico de 2017, o cadro de persoal e a relación de postos de traballo para o referido exercicio, en cumprimento do disposto no art.169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, e disposicións concordantes, exponse ó público na Secretaría deste Concello, por prazo de quince días hábiles, que empezarán a se contar dende o seguinte ó da inserción do presente edicto no Boletín Oficial da Provincia, co fin de que durante o mesmo poidan formularse as reclamación que se consideren pertinentes, as cales deberán ser dirixidas ó Sr. alcalde-presidente desta Corporación. Trazo, a 31 de marzo de 2017. O alcalde Asdo.: José Dafonte Varela
10/04/2017 | Administración LocalMunicipal
Ferrol
Unidade de Contratación
Anuncio de formalización de contratos

Anuncio de formalización de contratos De acordo co disposto no art.154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a formalización dos seguintes contratos, adxudicados polo Concello de Ferrol: – N.º expediente: AVH 03109 16/17. – Obxecto: mantemento das áreas de xogos infantís e parques biosaludables. – Tipo de contrato: servizos. – Procedemento: aberto, con pluralidade de criteros de valoración, documentalmente simplificado e suxeito a regulación harmonizada. – Tipo de licitación: 153.537,84 euros/ano (incluído 21% de IVE). – Importe de adxudicación: 153.537,84 euros/ano (incluído 21% de IVE). – Adxudicatario: Jardincelas, S. L. – Data adxudicación: 30/01/2017 – Data formalización contrato: 07/03/2017 – Duración do contrato: dous anos, prorrogables por outros dous. – N.º expediente: AVH 02105 16/06. – Obxecto: contratación dunha póliza de asistencia para os funcionarios integrados (ingresados con anterioridade ao 31 de marzo de 1993) pertencentes ao Concello de Ferrol. – Tipo de contrato: contrato privado de servizos. – Procedemento: aberto, con pluralidade de criteros de valoración, documentalmente simplificado e suxeito a regulación harmonizada. – Tipo de licitación: 55,00 euros/ por beneficiario e mes. – Importe de adxudicación: 43,25 euros/ por beneficiario e mes. Aos efectos de consignación presupostaria, establécese un orzamento estimado de 130.680,00 euros/ano. – Adxudicatario: Asisa, Asistencia Sanitaria Interprovincial de Seguros, SAU. – Data adxudicación: 30/01/2017. – Data formalización contrato: 07/03/2017. – Duración do contrato: dous anos, prorrogables por outros dous Ferrol, 29 de marzo de 2017. O alcalde do Concello de Ferrol Asdo.: Jorge Juan Suárez Fernández
10/04/2017 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de febreiro

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 21 de marzo de 2017 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do concello, dona Margalida Maria Lisita Dulani, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de febreiro de 2017. Elaborados os padróns mensuais que conteñen as liquidacións da taxa pola prestación do servizo do SAF no mes de febreiro 2017, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de febreiro de 2017. O padrón correspondente ao mes de febreiro consta de 47 contribuíntes (12 de libre concurrencia e 35 de dependencia) e un importe total de 2.166,95 € (1.982,29 € usuarios de dependencia e 184,66 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 5 de abril de 2017. O alcalde Asdo.: José Muíño Domínguez
10/04/2017 | Administración LocalConsorcios
Consorcio As Mariñas
Anuncio de delegación funcións Presidencia do 6 ao 7 de abril de 2017

O presidente do Consorcio As Mariñas ausentarase do día 6 ata o 7 de abril de 2017, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªDigna Esperanza El Mahmoudi Santiro. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 31 de marzo de 2017 O Presidente O Secretario José Antonio Santiso Miramontes Adrián J. Márquez Caramés
10/04/2017 | Administración LocalMunicipal
Ortigueira
Secretaría
Padrón de contribuíntes polo imposto de vehículos de tracción mecánica correspondente ao exercizo 2017

Por resolución da Alcaldía deste Concello, foi aprobado o PADRÓN DE CONTRIBUÍNTES POLO IMPOSTO DE VEHÍCULOS DE TRACCIÓN MECÁNICA CORRESPONDENTE AO EXERCIZO 2017 De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo dun MES contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Os importes das débedas poderán ser satisfeitos en Entidades Bancarias na Conta Restrinxida de Recadación ou ben na propia Recadación Municipal sita na rúa Manuel Sandomingo, número 20, de 10 a 14 horas, excepto sábados e festivos. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira, 4 de abril de 2017 O Alcalde Juan Vicente Penabad Muras
10/04/2017 | Administración LocalMunicipal
Coristanco
Exposición pública da conta xeral 2015

Formulada e rendida a Conta Xeral do Orzamento desta Corporación correspondente ao exercicio de 2015, integrada polo contido ao que fai referencia o art.209 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais, e informada favorablemente pola Comisión Especial de Contas, o día 14 de marzo de 2017, exponse ao público cos documentos que a conteñen, no departamento de Intervención desta entidade, por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demáis disposicións concordantes vixentes. Coristanco, 6 de abril de 2016. O alcalde Amancio Lavandeira Suárez
10/04/2017 | Administración LocalMunicipal
Camariñas
Delegación das funcións da Alcaldía o día 4 de abril de 2017 por ausencia

Por ausentarme da Alcaldía o día 4 de abril de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO. Delegar as funcións da Alcaldía o día 4 de abril de 2017, na 1ª tenente de alcalde, Dna. Ismahane Lejeune Recas. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 3 de abril de 2017 O Alcalde, Asdo.: Manuel Valeriano Alonso de León.
10/04/2017 | Administración LocalMunicipal
A Pobra do Caramiñal
Aprobación inicial do Regulamento de orzamentos participativos do Concello de A Pobra do Caramiñal

EDICTO Aprobación inicial do Regulamento de orzamentos participativos O Pleno da Corporación, na sesión ordinaria realizada o día 31 de marzo de 2017, acordou: 1.º. Aprobar provisionalmente o Regulamente de orzamentos participativos do Concello de Pobra do Caramiñal.2.º. Expoñer ó público no taboleiro de anuncios do Concello o citado acordo provisional, así como o texto completo do Regulamento durante o prazo de trinta días, contados desde o día seguinte ó da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia.3.º. No caso de que non se presentaren reclamacións no prazo anterior, o acordo adoptado entenderase definitivamente aprobado. O que se publica en aplicación do disposto no artigo 49 da Lei Reguladora das Bases de Réxime Local. A Pobra do Caramiñal, a 5 de abril de 2017. O alcalde Asdo.: José Luis Piñeiro García
10/04/2017 | Administración LocalMunicipal
Cambre
Edicto padrón primeiro trimestre de 2017 das taxas de subministración de auga potable e rede de sumidoiros

Por resolución do Alcalde núm.531 de data 3 de abril de 2017, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo primeiro trimestre de 2017, no que constan 12.081 recibos por un importe de CINCOCENTOS DOUS MIL SEISCENTOS NOVE EUROS E TRINTA E NOVE CÉNTIMOS (502.609,39 EUROS), que comeza por 1 2 3 SERVICIO RÁPIDO, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 3 de abril de 2017 O Alcalde Óscar A. García Patiño
25/04/2017 | Administración LocalMunicipal
Touro
Aprobación inicial da modificación da Ordenanza reguladora do imposto sobre bens inmobles (IBI)

O Pleno do Concello de Touro, en sesión ordinaria celebrada o día 31 de marzo 2017, aprobou inicialmente a modificación da Ordenanza reguladora do imposto sobre bens inmobles (IBI). De conformidade co disposto no art.49 da Lei 7/1985, de 2 de abril, Reguladora das Bases de Réxime Local, exponse ao público, durante o prazo de trinta días contados a partir do seguinte ao da inserción do presente Edicto no Boletín Oficial da Provincia, dentro dos cales os interesados poderán examinar o citado expediente e presentar as reclamacións e suxerencias que estimen oportunas. Rematado o período de exposición pública a Corporación adoptará os acordos definitivos que procedan resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. Se transcorrido o devandito prazo non se presentaron reclamacións, considerarase aprobado definitivamente o dito acordo, procedéndose á publicación do seu texto íntegro. Touro, 18 de abril de 2017. O Alcalde, Asdo.: Ignacio Codesido Barreiro.
25/04/2017 | Administración LocalMunicipal
Mugardos
Convocatoria para a solicitude de exención e bonificacións na taxa da EDAR do ano 2015

Obxecto: solicitude de exención nas taxas da prestación do servizo de colectores e estacións de bombeo das augas residuais vertidas e rede de sanemaento municipal ano 2015 Bases e requisitos: no BOP núm.250 do 31/12/2014, na web www.concellodemugardos.org e no departamento de Benestar Social do Concello de Mugardos (no segundo andar e/ou no teléfono 981 47 03 38 ext.2). TERASE EN CONTA O IRPF DO ANO 2014. Prazo de solicitude: do 2 de maio de 2017 ata o 31 de maio de 2017, ámbolos dous inclusive. Mugardos, 20 de abril de 2017 A alcaldesa Pilar Díaz Otero
25/04/2017 | Administración LocalMunicipal
Laxe
Exposición pública padrón SAF febreiro 2017

En data 12 de abril de 2017 ditouse a Resolución da Alcaldía número 184/2017 cuxo teor literal é o seguinte: <<“Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 11/04/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de febreiro de 2017. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de febreiro de 2017 que importa un total de mil seiscentos corenta e oito euros e cincoenta e un cents (1.648,51 euros), que comprende un total de 40 recibos, Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 17 de abril de 2017 O alcalde José Manuel Mouzo Castiñeira
25/04/2017 | Administración LocalMunicipal
San Sadurniño
Anuncio de contratación de obra

1.- Entidade adxudicadora: Concello de San Sadurniño. Dependencia que tramita o expediente: Secretaría.2.- Obxecto do contrato: Denominación: Contrato para a execución da obra de “Aglomerado e formación de beirarrúas no Camiño do Enxerto”. Presuposto: 103.894,16 €, e 21.817,77 € do IVE. Importe IVE engadido: 125.711,93 €. Prazo de execución: Tres meses. Reducción de prazo como criterio de valoración: Aplicable no presente prego. Clasificación: Non esixida. Garantía Provisional: Non esixida. Garantía definitiva: 5% do prezo de adxudicación, excluido o IVE.3.- Procedemento e forma de adxudicación: Procedemento aberto con multiplicidade de criterios de adxudicación, con sometemento ó Prego-tipo de cláusulas administrativas particulares da deputación Provincial, aprobado pola Alcaldía, mediante Decreto de data do 17/04/17.4.- Información e documentación: Na Casa do Concello de San Sadurniño, Secretaría. Enderezo: Lugar do Casal, nº 16; 15560 San Sadurniño, A Coruña. E-mail: correo@sansadurnino. gal Teléfono 981 490 027. Fax 981 490 474. Data límite para obter información: Ata as 13 horas do día anterior a aquel no que remate o prazo de presentación de proposicións.5.- Presentación de ofertas: Data límite de presentación: En horas de 9 a 14 dentro do prazo de 26 días naturais, contados a partir do seguinte ó de publicación do anuncio no BOP. Publicarase tamén coa brevidade posible no perfil de contratante. Documentación a presentar. As proposicións e os sobres axustaranse ós modelos indicados no Prego que rixe a presente contratación.6.- Apertura de ofertas: Publicarase no perfil de contratante.7.- Control de calidade: Segundo o indicado nos Pregos.8.- Gastos: Os gastos derivados da publicación de anuncios, no seu caso, e os de formalización do contrato, segundo o establecido na correspondente ordenanza fiscal, serán por conta do adxudicatario.9.- Revisión de prezos: Non se prevé revisión de prezos no presente contrato. San Sadurniño, 19 de marzo de 2017. O ALCALDE, Secundino García Casal.
25/04/2017 | Administración LocalMunicipal
Brión
Exposición pública de acordo plenario de modificación do anexo de subvencións nominativas do orzamento de 2017

O Pleno do Concello en sesión do 19 de abril de 2017, adoptou o seguinte acordo: 1º) Aprobar inicialmente a modificación do anexo de subvencións nominativas do orzamento de 2017, no senso seguinte: Onde di: Bastavales U. D., importe máximo a conceder: 7.100 €, se modifica polo seguinte: Bastavales U. D., importe máximo a conceder: 9.100 €. 2º) Expoñer ao público o expediente polo prazo de quince días hábiles, mediante anuncio no BOP e no taboleiro de anuncios do concello, para os efectos de presentación de reclamacións polos interesados, de conformidade co disposto no artigo 169 do texto refundido da Lei reguladora das facendas locais aprobado por Real decreto lexislativo 2/2004, de 5 de marzo, 3º) Considerar elevado a definitivo este acordo no caso de que non se presenten reclamacións. O que se fai público para xeral coñecemento. Brión, 19 de abril de 2017 O alcalde José Luis García García
25/04/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 2017/12438. Resolución pola que se avoca a competencia para a aprobación das bases reguladoras do programa de financiamento dos servizos sociais comunitarios municipais e se modifica a resolución número 2017/6943

Don VALENTÍN GONZÁLEZ FORMOSO, Presidente da Deputación Provincial da Coruña, Visto o expediente nº 2017000000060, relativo a subvención correspondente ao programa anteriormente citado, e nomeadamente o informe da Sección de Servizos de data 31/03/17, examinado e conformado polo Secretario Xeral e pola Intervención, 1.- Avocar a competencia que, con carácter xeral foi delegada por resolución nº 16643, do 30 de xullo de 2015, para aprobación das Bases Reguladoras do Programa de Financiamento dos Servizos Sociais Comunitarios municipais no ano 2017.2.-Modificar as Bases reguladoras do Programa de Financiamento dos Servizos Sociais Comunitarios municipais no apartado 4 (Contías máximas dos módulos de financiamento para a prestación dos servizos dende o 1 de xaneiro ata o 31 de decembro de 2017) quedando a redacción da resolución 2017/6943 da seguinte maneira: - Onde di: “Módulos do persoal técnico de grado superior” debe dicir “Módulos do persoal técnico A1”, e onde di “Módulos do persoal técnico de grado medio” debe dicir “Módulos do persoal técnico A2”. Dita modificación non afecta ó importe das contías establecidas para cada un dos módulos senón exclusivamente á súa denominación. A Coruña, 19/04/2017 O PRESIDENTE O SECRETARIO Valentín González Formoso José Luis Almau Supervía
25/04/2017 | Administración LocalMunicipal
Fene
Servizos Económicos e Tributarios
Padrón anual de ocupación de vía pública con caixeiros automáticos adosados aos edificios

Por Resolución da Alcaldía núm.386/2017, de 7 de abril, aprobouse o padrón fiscal correspondente ao exercicio 2017 de ocupación de vía pública con caixeiros automáticos de que se serven as entidades financieiras para prestar os seus servicios, adosados aos edificios. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, os interesados poderán interpoñer as reclamacións ou alegacións que consideren pertinentes ante a Alcaldía. Finalizado o prazo de exposición pública os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno A repercusión do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 19 de abril de 2017 O alcalde, Asdo. Juventino J Trigo Rey
25/04/2017 | Administración LocalMunicipal
Cambre
Resolución de Alcaldía núm.601/2017, do 12 de abril: delegación especial de competencias

Por esta Alcaldía, con data 12 de abril de 2017, ditouse a resolución núm.601 relativa á toma de coñecemento da revogación da renuncia presentada por don Miguel Octavio Carriet Layron ao cargo de concelleiro de Deportes e da Corporación municipal, e mantemento da delegación especial do servizo de Deportes, que consta da seguinte parte dispositiva: Primeiro: Manter a delegación especial efectuada mediante Resolución de Alcaldía núm.1841/2016, do 18 de novembro, relativa ao servizo de Deportes, incluído na Área de Cultura, Deportes e Mobilidade, a don Brais Cubeiro Fernández, que terá ao seu cargo o estudo, impulso, dirección e inspección das políticas sobre as que ostenta delegación especial, elevando ao concelleiro con delegación xenérica, logo do informe dos técnicos que correspondan, propostas concretas de actuación respecto do servizo, efectuando o seu seguimento, unha vez aprobadas, ata a súa execución final, elaborando un informe definitivo respecto do cumprimento dos obxectivos perseguidos. Segundo: De conformidade co establecido no artigo 49.2. b) do Regulamento orgánico municipal, a delegación especial do servizo enténdese conferida como delegación da súa dirección interna, pero non inclúe a facultade de resolver mediante actos administrativos que afecten a terceiros, que quedará reservada ao alcalde ou concelleiro con delegación xenérica na correspondente área. Igualmente, corresponde ao concelleiro que ostenta a delegación xenérica da área á que pertence o servizo, a facultade de supervisar a actuación do concelleiro con delegación especial. Terceiro: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación do Boletín Oficial da Provincia, e da debida comunicación ao Pleno na primeira sesión que teña lugar. A delegación, unha vez aceptada, entenderase vixente mentres non sexa revogada expresamente ou o órgano delegante avoque para si algún asunto concreto na forma establecida pola Lei 40/2015, do 1 de outubro, de réxime xurídico do sector público. Nos documentos que deba firmar o concelleiro delegado no exercicio da delegación farase constar a data da Resolución de Alcaldía pola que se efectuou a delegación. Cuarto: Notifíquese persoalmente ao interesado, publíquese no Boletín Oficial da Provincia, e déase conta ao Pleno na seguinte sesión que teña lugar. Cambre, 19 de abril de 2017 O alcalde Óscar A. García Patiño
25/04/2017 | Administración LocalMunicipal
Trazo
Exposición pública padrón taxas servizos de subministración de auga e conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o Padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2017, o citado Padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14, en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9:00 a 13:30 horas os mércores. Transcorrido o período voluntario de pago establecido, ata o 30 de xuño de 2017, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 19 de abril de 2017 O Alcalde, José Dafonte Varela
12/04/2017 | Administración LocalMunicipal
Vimianzo
Aprobación inicial da modificación das Ordenanzas fiscais núm.4 e 9

O Concello Pleno de Vimianzo, en sesión ordinaria celebrada o día 31 de marzo de 2017, acordou aprobar inicialmente a modificación das ordenanzas fiscais núm.9, reguladora da taxa por subministro de auga e núm.4, reguladora da taxa por prestación do servizo de sumidoiro, e en cumprimento do disposto no artigo 49 da Lei 7/1985, Reguladora das Bases de Réxime Local, e 17 do Texto Refundido da Lei de Facendas Locais, ábrese un período de 30 días hábiles, contados a partir da inserción deste anuncio no Boletín Oficial da Provincia para que calquera persoa física ou xurídica poida examinar o expediente na Secretaría deste Concello e formular as alegacións e suxestións que consideren oportunas. Así mesmo comunícase que transcorrido o devandito prazo sen que se produciran alegacións, a modificación das ordenanzas considerarase aprobada definitivamente. Vimianzo, a 7 de abril de 2017 O Alcalde Manuel Antelo Pazos
12/04/2017 | Administración LocalMunicipal
Mugardos
Aprobación provisional das Bases de funcionamento e acceso ao espazo infantil de xogo

O Concello Pleno aprobou inicialmente as Bases de funcionamento e acceso ao espazo infantil de xogo, en sesión realizada o día 7 de abril de 2017, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 7 abril de 2017 A alcaldesa Pilar Díaz Otero